1 Paulu, wa ntaudi a Nzambi ye ntumw’a Yesu Kristu, mun’owu wa lukwikilu lwa awana basolwa kwa Nzambi yo zayi wasikila wa ludi, una ngwizani yo vumi wa Nzambi,2 muna vuvu kia moyo a mvu ya mvu,+ una kasia o nsilu tuka kuna nz’ankulu, o Nzambi ona kalendi vuna ko;+3 kansi muna ntangw’andi, wazayisa e diambu diandi muna nsangu zina yayekekwa+ mun’owu wa lutumu lwa Nzambi wa Mvuluzi eto;4 kuna kwa Tito, wa mwan’ame kikilu mun’owu wa lukwikilu tuna lwau e ntwadi:Yambula wakala ye nsambu ye luvuvamu lutuka kwa Nzambi wa Se yo Kristu Yesu wa Mvuluzi eto.5 Yasisa koko Kerete kimana wasingika mambu matekama yo tumbika akuluntu muna konso mbanza, wauna yakanikina:6 o nkuluntu kafwete kala ye mfundu ko, yakala dia nkento mosi, una yo wana minkwikizi ana bakondelo mfundu a mavangu ma usafu* yovo ukolami.+7 Wau vo ntaudi a Nzambi, o nkengi kafwete kala ye mfundu ko, ke nkwa kuyitundidika ko,+ ke funganga makasi mu nzaki ko,+ ke nduvu a malavu ko, ke nuananga ko, ke nkwa loko dia vava nluta mu mpila yambi ko,8 kansi nzodi a nzenza,+ nzodi a mawete, nlungaladi,*+ nkwa unsongi, nkwa ziku,+ nkwa volo,+9 otatidilanga e diambu diakwikizi* muna malongi mandi,+ kimana kakala wafwana mu kasakesa* muna longi diavimpi*+ yo tumba+ akwa mpaka.10 Kadi akolami ayingi bena, bemokenenanga mambu makondwa o mfunu, avunginiki, musungula awana betatidilanga e fu kia zengwa.+11 Diambote wantu awaya bakakwa e nua, e kuma kadi bebendomonanga nzo za mvimba muna longa mambu ke bafwete longa ko kimana bavua nluta mialembi songa.12 Mosi muna yau, i ngunz’au, wavova vo: “Esi Kerete akwa luvunu, bulu yansisi, miolo miazola o dia.”13 O umbangi wau waludi. Muna kuma kiaki, kwamanana kubatumba, kimana bakala yo vimpi muna lukwikilu,14 balembi tambanga o matu muna savu ya Ayuda ye nkanikinu mia wantu ana babembola e ludi.15 Kuna kwa awana bavelela, e lekwa yawonso yavelela;+ kansi kuna kw’awana bafunzuka yo kondwa lukwikilu, ke vena lekwa kiavelela ko, kadi e ngindu zau ye ntona zau zafunzuka.+16 Bekuyisananga vo bazeye Nzambi, kansi muna mavangu mau nkalu bekumvaninanga,+ e kuma kadi bangemi, akolami yo lembi fwana muna konso salu kiambote.
kon_Latn